விழாவுக்கு இந்திய அரசின் முன்னாள் செயலாளரும் எஸ்ஐஇடி கல்லூரியின் தலைவருமான மூஸா ரசா ஐஏஎஸ் (ஓய்வு) தலைமை தாங்கினார். அவரது தலைமையுரையில் “ இந்தியாவின் இரண்டு மிகச்சிறந்த குழந்தைகளுக்கு இன்று விருதுகள் வழங்கி கவுரவிக்கிறோம். அவர்களை கவுரவிக்கிற கோபாலகிருஷ்ண காந்தி எனது மனங்கவர்ந்த தலைவர். நான் 28 வருடங்களுக்கு மேலாக குஜராத் மாநிலத்தில் ஐஏஎஸ் அதிகாரியாக பணியாற்றினேன். முஹம்மது அன்சாரி அவர்களை எனக்கு 45 வருடங்களுக்கு மேலாகத் தெரியும். அவர் குடியரசுத் துணைத் தலைவராக பதவியேற்றபிறகு போய்ப் பார்த்தேன். எனது கார் அருகில் வந்து வரவேற்றார். ஒரு துணைக் குடியரசுத் தலைவர் இவ்வாறு இறங்கி வந்து வரவேற்கக் கூடாது என்று பதறினேன். அவர் “ என்னை நல்ல மனிதனாக இருக்கவிடுங்கள். தடுக்காதீர்கள்” என்று சொல்வார். அத்தகைய அற்புதமான மனிதர்.